Kushtet e punës

# OBJEKTIVI, QËLLIMI DHE REZULTATET E PRITURA

## Objektivi i përgjithshëm

Objektiv specifik i projektit “Ambient përkrahës i biznesit për gratë fillestare në biznes në Veri dhe Jug të Mitrovicës” pjesë e së cilës është kjo thirrje për tender: është krijimi i mjedisit mbështetës të biznesit për gratë ndërmarrëse fillestare në Veri dhe Jug të Mitrovicës.

## Qëllimi

Qëllimi i kësaj kontrate është si vijon:

* Ofrimi i hapsirës/vendit për konferencë, dhe poashtu ofrimi i drekës dhe pijeve freskuese për pjesëmarrësit.

## Rezultatet që duhet të arrihen nga Kontraktori

* Vend i përshtatshëm për organizimin e konferencës, dreka dhe pije freskuese për pjesëmarrësit.

# SUPOZIMET & RREZIQET

## Supozimet

Nuk janë të aplikueshme.

## Rreziqet

Rreziqet kryesore që mund të ndikojnë në implementimin e projektit janë: pjesëmarrja e mundshme e ulët e grave sipërmarrëse në aktivitetet e planifikuara dhe poashtu trazirat e mundëshme politike në Mitrovicë.

# FUSHËVEPRIMI I PUNËS

## Të përgjithshme

### Përshkrimi i detyrës

Me qëllim të promovimit të rezultateve të projektit "Mjedisi i biznesit mbështetës për gratë që fillojnë biznese në veri dhe jug të Mitrovicës /a" mbështetur nga Zyra e Bashkimit Evropian në Kosovë, një Konferencë do të organizohet në fazën e fundit të projektit.

Kontraktuesi duhet të sigurojë vendin/hapsirën për konferencë, ushqim, kafe dhe pije freskuese për pjesëmarrësit e konferencës. Konferenca do të mbahet në Mitrovicë, ndërsa numri i pritshëm i pjesëmarrësve në këtë konferencë është 100.

### Zona gjeografike që do të mbulohet

Mitrovicë/a, Republika e Kosovës

### Grupi i synuar

Gratë sipërmarrëse nga Veriu dhe Jugu i Mitrovicës.

## Puna Specifike

Për organizimin e konferences një-ditore, Kontraktori është i obliguar:

* Të sigurojë drekë për pjesëmarrësit e konferencës. Numri i pritshëm i personave që pritet të marrin pjesë në konferencë është 100, dhe nuk duhet të tejkalojë 125. Dreka mund të shërbehet në formë të bufes. Kontraktuesi është i obliguar që të ofrojë një përzgjedhje prej minimum 3 shujtave kryesore me ushqime tjera anësore. Dreka duhet të përfshijë bukë dhe ujë të thjeshtë ose mineral. Dreka duhet të përfshijë edhe sallatë dhe ëmbëlsirë. Kontraktuesi duhet të sigurojë llojllojshmërinë e ushqimeve në mënyrë që të sigurojë drekë që nuk përmban mish dhe/ose produktet e mishit bërë nga derri.
* Të sigurojë hapësirë të përshtatshme për organizimin e konferences që nënkupton hapësirë minimale 300 m2, numër të mjaftueshëm të karrigeve dhe tavolinave. Vendi duhet të jenë të përshtatshme për vendosjen e video-projektor dhe ekran-projektorit, platformës pët të folur, për banerat roll-up, laptop ose desktop kompjuter për qëllime të prezantimit.
* Sigurimi i kafeve dhe pijeve freskuese gjatë konferencës. Pjesa freskuese duhet të përmbajë 1 kafe ekspres ose kafe turke, me qumësht ose krem për kafe në dispozicion sipas kërkesës, ujë të thjeshtë, mineral dhe pije të ndryshme për të gjithë pjesëmarrësit. Kontraktori duhet që të sigurojë gota të përshtatshme për freskim. Në çdo rast freskimi nuk duhet të përmbajë pije alkoolike.

Konferenca do të organizohet në Mitrovicë/a, Republika e Kosovës me 09 Gusht 2016.Koha tentative e organizimit të konferences është duke filluar nga ora 10:00 deri në ora 14:00.

Autoriteti Kontraktues do të sigurojë materialin e nevojshëm të vizibilitetit si logo, flamurin e BE-së dhe shenjat e tjera të identitetit vizual të projektit.

# 

# LOGJISTIKA DHE KOHA

## Lokacioni

Mitrovicë e Jugut, Rep.Kosovës

## Data e fillimit & Periudha e implementimit të detyrave

Data e fillimit është 01 Gusht 2016, dhe periudha e implementimit të kontratës do jetë 2 muaj duke përfshirë datën e fillimit të implementimit.

# RAPORTIMI

## Kërkesat e Raportimit

Kontraktuesi do të paraqesë raportet e mëposhtme ne gjuhën angleze në një version original:

* **Raporti Final** - Kontraktori do të përgatisë raportin përfundimtar mbi zbatimin e detyrave, në fund të periudhës së implementimit të kësaj kontrate. Afati i fundit për dërgimin e raportit përfundimtar është 15 ditë pas përfundimit të kësaj kontrate. Miratimi i raportit përfundimtar nga ana e Autoritetit Kontraktues do të jetë bazë për lëshimin e pagesës përfundimtare ashtu siç është theksuar në Kushtet e veçanta.

## Dorëzimi dhe miratimi i raportit

Raporti në fjalë i cekur më lartë duhet të dorëzohet tek Menaxheri i Projektit, i cili është përgjegjës për miratimin e raporteve.

# MONITORIMI DHE VLERËSIMI

## Definimi i indikatorëve

Indikatorë për implementimin e suksesshëm të kontratës janë: performimi i shërbimeve në kohë, dhe implementimi i detyrave në cilësin dhe sasinë e nevojshme siç është e determinuar sipas Termave të Referencës.